
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏6 בספטמבר 2016
ג' אלול, תשע"ו

מכרז היקפים משתנים מס' 27/8.2016 : מתן שירותים להפעלת סמינרים ומחנות בתנאי פנימייה לתלמידים, למדריכים רכזי טיולים בית ספריים, לרכזי חינוך חברתי ולמורים בחינוך העל יסודי ובחינוך הבלתי פורמאלי
הבהרה 1

סיכום תשובות לשאלות שהגיעו עד לתאריך 15.8.2016
1. כללי

1. המועד האחרון להגשת הצעות למכרז שבנדון הינו 12.9.2016 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
11. כאמור בסעיף 1.5, כל הצעה לנושא תוגש בנפרד בחוברת ההצעה המתאימה. 
מציע רשאי להגיש הצעה לנושא אחד או יותר ובתנאי שעמוד בכל הדרישות לכל נושא בנפרד במצטבר.

 
12. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 - הגורמים אליהם מופנה המכרז (דרישות סף)
1. יש להגיש ערבות מציע אך ורק לנושאים בהם נדרש ערבות זו כמפורט בדרישות הסף לכל נושא.
יש להגיש כתב ערבות לכל נושא בנפרד בהתאם לנוסח המצורף בחוברת ההצעה של אותו נושא אליו מוגשת ההצעה.

2. ההיקפים המפורטים בסעיפים: 2.3-2.8 הינם לצורך עמידה בדרישות הסף. בכל מקרה המציע שיזכה במכרז זה יידרש לבצע את הפעילות כמפורט בכתב המכרז.

3. פרק 4 – תיאור הפרוייקט, היקפו ותפקידי הספק בנושא מספר 1– מחנות למדריכי של"ח צעירים
1. סעיף 4.2, עמוד 13
(1) התכנים של ימי העשרה יוכנו ויועברו לקבלן ע"י המשרד.
(2) על הקבלן לספק מרצים מקבוצה 4 כמפורט בנספח 5 למכרז.
2. סעיף 4.6, עמודים 17-18
האחריות על כל נושא הגביה וההתחשבנות הינה של הספק. 
הספק נדרש לפעול לגביית התשלום מכל המשתתפים ולהפקיד את סכומי הגביה בחשבון הבנק של המשרד.
3. סעיף 4.7 וסעיף 4.8, עמוד 18 
על הספק לפעול בהתאם להוראות משטרת ישראל ועפ"י חוזרי מנכ"ל של משרד החינוך בנושאים אלו.
4. פרק 5 - תיאור הפרוייקט, היקפו ותפקידי הספק בנושא מספר 2– סמינרים למנהיגות צעירה
1. סעיף 5.2, עמוד 21
(1) צוותי ההדרכה יורכבו ממנהלי יחידות הנוער והרכזים המועסקים ברשויות המקומיות בהכשרת בני הנוער בתחום הרלוונטי. העסקת צוותי ההדרכה תתבצע לאחר אישור משרד החינוך.
(2) התשלום למנהלים ולצוותי ההדרכה תהיה בהתאם לטבלת שכר מרצים הנהוגה במשרד החינוך בהתאם לתארים הרלוונטיים האישיים של מנהל/מדריך.
(3) רשימת המדריכים תועבר לקבלן בסמוך למועד פתיחת הסמינר, כחלק מתהליך ההכנה.
(4) כל מדריך יועסק ע"י הקבלן, כאשר כל יום פעילות בסמינר הינו בן 14 שעות.
התעריף לשעה הינו בהתאם לטבלת השכר של החינוך הבלתי פורמלי.
(5) על הספק לקחת בהצעת המחיר שלו את עלויות קיום ימי ההכנה כנדרש בסעיף זה במכרז.
(6) באחריות הספק לבצע את כל מפגשי ההכנה לקראת ביצוע פעילות הסמינרים במסגרת מכרז זה, לצורך כך על הספק להעמיד מתקן מתאים לביצוע ההכנות לרבות ציוד, כיבוד .
(7) משך ההכשרה לכל  סוג סמינר (קצר או ארוך) יהיה יום הכנה אחד מלא, עם זאת לצוות הנהלת הסמינר (מנהל ורכז הדרכה) 2 ימי הכנה, על הספק לקחת זאת בחשבון בהצעת המחיר שלו.
(8) ההדרכה תתבצע ע"י הספק כאשר התכנים להכשרה ייקבעו ע"י המשרד.
(9) מספר המשתתפים יהיה בהתאם לסוג הסמינר, כאשר ההגעה למקום ההכשרה תהיה על חשבון הספק.
2. סעיף 5.3, עמודים 22-23
הרחצה בבריכה תתקיים אך ורק עפ"י הנחיות חוזר מנכ"ל ובכלל זה יהיה צורך בקבלן אישור הורים להשתתפות בפעילות זו. 
באחריות מנהל הסמינר לקבל את האישורים ובאחריות הקבלן לוודא הימצאותם של האישורים הללו בטרם תתקיים הפעילות.
3. סעיף 5.7, עמודים 25-27
(1) הפעילות במסגרת סמינר, בלילה שבין 2 ימים, תתקיים פעילות העשרה אחת בלבד.
(2) חלוקת שעות המרצה בתכנית ההכשרה תוחלט ע"י מנהלי הסמינר באישור המפקח ובתיאום עם הספק. 
(3) ביתר שעות ההכשרה תתקיים פעילות של הספק בנושאים שנוגעים להכשרה.
(4) הדרישות מהמרצים יהיו בהתאם לנושאים שיכללו בהכשרה.
4. סעיף 5.8, עמודים 27, 28
התעריף ליום משתלם הינו כמפורט בסעיף זה במכרז.
5. סעיף 5.9, עמוד  28, סעיף 6.10 עמוד 35
הדרישה לרכב פינוי לרבות האפשרות לאלונקה פתוחה פתוח בתוך הרכב, תישאר ללא שינוי מאחר שרוב הפינויים מהשטח אינם מחייבים אמבולנס.
5. פרק 6 - תיאור הפרוייקט, היקפו ותפקידי הספק בנושא מספר 3 - סמינרים של קידום נוער, מנהיגות מעורבות והתנדבות
1. המשרד יעביר לספק את התוכנית והתכנים של הסמינר. הספק נדרש לבצע את הסמינר עפ"י התוכנית.
2. המשרד אינו מפרסם את התקציב המיועד לפעילות במסגרת מכרז.
3. סעיף 6.3, עמודים 30-31
על המציע לקחת בחשבון בהצעתו את ביצוע ימי ההכנה.
6. פרק 7 - תיאור הפרוייקט, היקפו ותפקידי הספק בנושא מספר 4 - השתלמויות מקצועיות בנושאי שדה, לאום וחברה בתנאי פנימיה למורי של"ח, מורים, השתלמויות לרכזי טיולים במערכת החינוך, שנת שרות ובנות שרות לאומי
1. סעיף 7.1, עמוד 37

על פי ניסיון העבר הכמויות הינן כמפורט בטבלה בסעיף 19.1.1. 
הצפי לכמות המשתתפים בנושא זה עשוי להגיע ל- 9,000 ימי משתתף.

2. סעיף 7.2, עמודים 37-38
המרצים להשתלמויות יהיו מקבוצה 3.
3. סעיף 7.3, עמוד 38
ש.ש+ בנות שרות +מורות חיילות, הינם חלק מצוות אנשי המשרד, המשמים כצוות ההדרכה בדומה למדריכי השל"ח הנכללים באותו הסעיף.
7. פרק 8 - תיאור הפרוייקט, היקפו ותפקידי הספק בנושא מספר 5 – מסע בשביל ערכים לרכזי חינוך חברתי קהילתי
סעיף 8.3, עמוד 47

הדרישה לחדר אוכל המכיל לפחות 500 מקומות ישיבה תישאר ללא שינוי.

8. פרק 9 - תיאור הפרוייקט, היקפו ותפקידי הספק בנושא מספר  6 – פעילות חד יומית לבני נוער

1. סעיף 9.1, עמוד 50
(1) 50% מימי הפעילות יתקיימו במקומות סגורים וזאת למשך 5 שעות פעילות באותו המקום.
(2) הפעילות שתתקיים תהיה פעילות הפגתית שתשלב טיולים ופעילות נופש וחוויה בטבע. כמו כן, תתקיים פעילות במקומות סגורים כגון מוזיאונים, אתרי מורשת וכו'.

2. סעיף 9.2, עמוד 50
(1) המדריכים שיופעלו יהיו בעלי תו תקן המאושר ע"י משרד החינוך להדרכת תלמידים בטיולי מערכת החינוך.
3. סעיף 9.3, עמוד 50
ארוחה צהריים ארוזה תכלול: כריך בגודל של חצי בגט לפחות, מנת בשר (שניצל/ נקניק וכו' ו/או חלבי בהתאם לדרישה מהקבוצה), פחית שתיה אישית, פרי + חטיף.
9. פרק 10 - פירוט דרישות עבור הסעות בכלי רכב

סעיף 10.3, עמוד 52
סעיף 10.3.4 – ב': יש לבטל את הדרישה כי הנהגים יהיו יוצאי צבא.
סעיף 10.3.4 – ו': יש לבטל את המשפט: "בכלל זה – שעות המתנה לנוסעים אינן נחשבות לשעות נהיגה".
10. פרק 11 - כח האדם של הקבלן והאמצעים הנדרשים לביצוע המכרז
1. סעיף 11.3, עמוד 57
סעיף זה מתייחס להחלפת עובד בפרוייקט ולא לעניין העסקתו של העובד אצל הקבלן.

2. סעיף 11.8, עמוד
על הקבלן להעסיק את עובדיו כאמור בסעיף זה במכרז ועל פי כל דין.

3. סעיף 11.15, עמוד 60
על הקבלן להפיק דוחות ביצוע בכל הנוגע לפרוייקט במסגרת מכרז זה.

11. פרק 12 - פיצוי מוסכם
האירועים המפורטים בפרק זה יישארו ללא שינוי.
12. פרק 13 - חפיפה
1. הדרישות המפורטות בפרק זה יישארו ללא שינוי.
2. בנוגע למסירת התוכנה, על הקבלן למסור את היישומים שפותחו לצורכי מכרז זה ואת הנתונים שהצטברו במסגרת המכרז.
13. פרק 14 - זכויות יוצרים

הדרישות המפורטות בפרק זה יישארו ללא שינוי.
14. פרק 15 - שמירת סודיות

הדרישות המפורטות בפרק זה יישארו ללא שינוי.
15. פרק 16 - אחריות משפטית

הדרישות המפורטות בפרק זה יישארו ללא שינוי.
16. פרק 17 - ביטוח

1. יש להחליף את גבול האחריות בפרק זה במכרז, בסעיפים 17.1.2, 17.2.2, 17.4.1, ובנספח 2 למכרז, סעיפים 13.1.2, 13.2.2, 13.4.1, מ- 60 דולר ארה"ב ל- 5,000,000 דולר ארה"ב.
2. בסעיפים 17.4.3-17.4.5, ניתן להוסיף בסוף כל סעיף את המשפט הבא: "ויתור זה לא יחול כלפי מי שגרם לנזק בזדון".
3. יתר הדרישות המפורטות בפרק זה והדרישות המפורטות בחוזה התקשרות המצורף בנספח 2 למכרז, יישארו ללא שינוי.
17. פרק 19 - מבנה ותכולת ההצעה
את הצעת המחיר יש למלא בחוברת ההצעה בהתאם לנושא אליו מוגשת ההצעה.
18. פרק 24 - יחסי הצדדים
סעיף 24.5, מתייחס להעסקה של הקבלן במסגרת מכרז זה. יתר הדרישות בסעיף יישארו ללא שינוי.
19. פרק 26 - ניגוד עניינים
הדרישות המפורטות בפרק זה יישארו ללא שינוי.
20. נספח מספר 9 נושאים (1)-(6) – טופס הגשת ההצעה
1. כל הקבצים בנספח זה מפורסמים באתר המשרד ובאתר מינהל הרכש הממשלתי.
2. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
3. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
4. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
5. סעיף 9 – נתוני מתאם הפרוייקט המיועד – יש לפרט את ניסיונו של מתאם הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
6. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

7. בחוברת ההצעה לנושאים 2, 3, 4 - בנספח א' מסמכים נדרשים, יש לבטל את הדרישה ל: "אסמכתא, בצירוף אישור רואה חשבון, המצהירה את הגובה (באחוזים) של מרכיב תשומותיו המיועדות למימון שכר העבודה, במסגרת מכרז זה".
21. נספח מספר 10 לנושאים (1)-(6) - טבלת השוואת הצעות
1. כל הקבצים בנספח זה מפורסמים באתר המשרד ובאתר מינהל הרכש הממשלתי.
2. הציונים במכרז יהיו בהתאם למפורט בטבלאות הקריטריונים המצורפים למכרז בנספח זה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

